**IZVJEŠTAJ SA JAVNE RASPRAVE**

**O NACRTU ODLUKE O AUTO-TAKSI PREVOZU NA TERITORIJI OPŠTINE TIVAT**

Skupština opštine Tivat na sjednici održanoj 22.02.2018.godine donijela je Zaključak broj: 0304-340-67, kojim je utvrdila **Nacrt odluke o auto-taksi prevozu na teritoriji Opštine Tivat** i Nacrt stavila na javnu raspravu.

Zaključkom je određeno da javna rasprava traje 15 dana i treba da se sprovede prema Programu javne rasprave koji će sačiniti Sekretarijat za komunalne poslove i saobraćaj.

**PROGRAM JAVNE RASPRAVE**

Javna rasprava je održana od **01.03.2018.godine do 15.03.2018**.godine, zaključno sa 15.03.2018.godine.

Javnu raspravu je sproveo Sekretarijat za komunalne poslove i saobraćaj.

**Nacrt odluke je objavljen:**

* na internet site-u Opštine Tivat- [**www.opstinativat.com**](http://www.opstinativat.com)
* na oglasnoj tabli unutar poslovnih prostorija Opštine Tivat
* učinjen dostupnim svim zainteresovanim građanima
* dostavljen auito-taksi udruženjima.

**Javna rasprava:**

Program javne rasprave objavljen je :

* na site-u Opštine Tivat
* putem Radio Tivta
* na oglasnoj tabli unutar poslovnih prostorija Opštine Tivat

Javna rasprava sa Organima Lokalne Uprave i nadležnim Savjetima održana je 05.03.2018.godine, sa početkom u 10:00 časova, u Sali za obuku i vjenčanje na I spratu zgrade Opštine Tivat.

Javna rasprava sa Auto-taksi prevoznicima održana je 07.03.2018.godine, sa početkom u 17:00 časova, u Multimedijalnoj Sali Opštine Tivat.

Centralna javna rasprava održana je u Multimedijalnoj Sali Opštine Tivat. 13.03.2018.godine sa početkom u 17:00 časova.

Primjedbe, perdlozi i sugestije mogle su se dostavljati u elektronskoj formi na e-mail adresu [javna.rasprava@opstinativat.com](mailto:javna.rasprava@opstinativat.com), u pisanoj formi neposredno na pisarnici Opštine Tivat, putem pošte na adresu:Sekretarijata za komunalne poslove i saobraćaj, Trg Magnolija 1.

**PRIMJEDBE I SUGESTIJE**

1.Radoš Gospić-predsjednik Savjeta za zaštitu i razvoj lokalne samouprave: Podržava Nacrt Odluke o auto-taksi prevozu, konkretnih primjedbi na članove odluke nije imao. Izrazio je sumnju kada je u pitanju primjena iste od strane pojedinih prevoznika, neizdavanje računa za izvršenu uslugu, nenošenje prikladne uniforme i slično.

2. Predstavnica Sekretarijata za ekonomski razvoj i preduzetništvo sugerisala je da se član 25 stav 3 predmetne odluke dopuni na način da račun za obavljanje prevoza osim stavki propisanih zakonom, sadrži i naziv firme i registarski broj vozila, u cilju onemogućavanja zloupotreba.

● 2.1.**Odgovor: Sugestija Sekretarijata za ekonomski razvoj i preduzetništvo se prihvata.**

U Članu 87.Zakona o prevozu u drumskom saobraćaju propisano je da je Auto-taksi prevoznik odnosno vozač **dužan korisniku usluga auto-taksi prevoza izdati račun** za obavljanje prevoza koji sadrži: **datum, relaciju ili kilometražu, cijenu prevoza, koji je potpisan i ovjeren pečatom prevoznika.**

U cilju pružanja kvalitetnije usluge prevoza,a naročito kada je u pitanju cijena usluge i preciznija identifikacija prevoznika, nema smetnji da račun sadrži i podatke predložene od strane Sekretarijata za ekonomski razvoj i preduzetništvo.

**3.Udruženje auto-taksi prevoznika „Taksi 5“predlažu:**

- da se minimalne i maksimalne cijene usluga po tarifama predloženim u Nacrtu odluke povećaju, a da se dolazak na adresu i prtljag ne naplaćuje.

- da ne mogu ravnopravno koristiti taksi stajališta preduzetnici i preduzeća iz razloga što preduzetnici imaju 1 vozilo a privredna društva po 20 vozila.

4 **Auto taksi prevoznici „Đuković“ doo i „Đir Taksi“ doo**, iskazali su zadovoljstvo što je odluka urađena kvalitetno i u skladu sa Zakonom o prevozu u drumskom saobraćaju.Zalažu se da se cijene prevoza zadrže na dosadašnjem nivou.

**Odgovor: tačka 3.1 -** Predlog za minimalne i maksimalne cijene uvršten je u odluku

U skladu sa čl.87 Zakona o prevozu u drumskom saobraćaju u Nacrtu odluke o auto-taksi prevozu predložene su minimalne i maksimalne cijene za auto-taksi prevoz. Kao polazna osnova uzeti su važeći cjenovnici prevoznika.

Međutim, na javnoj raspravi, Auto- taksi prevoznici iz **udruženja „Taksi 5“ predlažu veće cjene** u odnosu na predložene u Nacrtu odluke o auto-taksi prevozu.

**Prevoznici, „Đuković“ doo i „Đir Taksi“ doo predlažu, da se cijene auto taksi prevoza zadrže** na važećim cjenovnicima, odnosno da se ne povećavaju. Smatraju da cijene prevoza trebaju biti prilagođene standardu građana.

●Taksi udruženje „**Taksi 5“-** predlažu slijedeće minimum/maksimum cijene:

**- start, od 1,00-2,00€;**

**- vožnja po kilometru od 1,00-1,50€;**

**- čekanje po jednom času od 12,00 do 15,00€.**

**●Prevoznici „Đuković“ doo Tivat i ĐirTaksi“ d.o.o.-**predlažu mimum/maksimum cijene:

**- start, od 0,50- 0,80€**

**- vožnja po kilometru od 0,80-1,50€**

**- čekanje po jednom času 6,00€.**

**I jedni i drugi predlažu da se** dolazak na adresu i prtljag ne naplaćuje.

U odluci su predložene minimalne i maksimalne cijene prevoza tako da raspon od minimalne do maksimalne cijene **uključuje predloge prevoznika**, što im daje mogućnost da formiraju odgovarajuću cijenu prevoza u okviru propisane minimalne i maksimalne cijene prevoza .

**Odgovor : tačka 3.2 - po pitanju načina korišćenje taksi stajališta:**

Predlog Odluke o auto-taksi prevozu u skladu je sa Zakonom o prevozu u drumskom saobraćaju. Predmetnim zakonom definisano je da je Prevoznik **pravno lice ili preduzetnik** koje obavlja djelatnost javnog prevoza putnika ili tereta u komercijalne svrhe. Da **auto-taksi prevoznik obavlja prevoz na osnovu izdate licence u unutrašnjem lokalnom drumskom saobraćaju koju izdaje organ lokalne uprave**. Da prevoznik za dobijanje licence za auto taksi prevoz, između ostalog, **mora imati u svojini, zakupu ili lizingu najmanje jedno vozilo.**

**Dakle, svi auto-taksi prevoznici pred zakonom su izjednačeni i obavljaju djelatnost prevoza pod istim uslovima, bez obzira na broj vozila sa kojima obavljaju auto-taksi prevoz.**

**Svi taksi prevoznici imaju pravo da primaju putnike: na stajalištima, na adresi korisnika usluga, po pozivu i na drugim mjestima ako im to uslovi saobraćaja i saobraćajni propisi dozvoljavaju. Dakle, ne obavljaju djelatnos prevoza putnika isključivo sa taksi stajališta**.

Praksa je pokazala da dobar dio taksi prevoznika iz **udruženja** obavlja prevoz putnika **isključivo na i sa Aerodroma**, dok su ostali djelovi grada na kojima postoje obilježena taksi stajališta, zapostavljeni od strane istih taksi prevoznika. Taksi stajališta u gradu gotovo da se i ne koriste u svrhe za koje su namjenjena, što je potvrda da problem nisu nedostaci stajališta, kako navode pojedini prevoznici, već ne obavljanje djelatnosti u skladu sa materijalnim propisima. **Svrha ove odluke jeste, uvođenje reda u oblasti prevoza putnika, pružanje kvalitetnije usluge i postizanje boljih rezultata u poslovanju.**

5.Budimir Cupara : Smatra da je mali broj auto-taksi stajališta u odnosu na veliki broj taxi prevoznika i da je potrebno stvoriti uslove da se napravi više stacionarnih površina. Da treba uvažiti problem taxi prevoznika, i posebno obratiti pažnju na broj taxi mjesta na Aerodromu.

Drugih konkretnih primjedbi, vezano za Nacrt Odluke o auto-taksi prevozu nije bilo.

Tivat, 24.03.2018.godine

Sekretarijat za komunalne poslove i saobraćaj

Sekretarka Sekretarijata

Gorica Nikšić